b'\n_START_ARTICLE_\nKomisija za \xc5\xbeenske v znanosti\n_START_PARAGRAPH_\nKomisije za \xc5\xbeenske v znanosti deluje kot ekspertno telo ministrstva, pristojnega za znanost v Sloveniji. Za \xc5\xa1tiriletno mandatno obdobje je bila ustanovljena leta 2001 tedaj z dalj\xc5\xa1im nazivom Komisije za uveljavitev vloge \xc5\xbeensk v znanosti. Ker je komisija ministrstvu nudila pomembno pomo\xc4\x8d pri oblikovanju znanstvene politike v Sloveniji, ji je to redno obnavljalo mandat. _NEWLINE_Od za\xc4\x8detka do leta 2009 sta komisiji izmeni\xc4\x8dno predsedovali dr. Tamara Lah Turn\xc5\xa1ek in dr. Maca Jogan. V tretjem mandatnem obdobju od 2010 do 2013 je komisiji predsedovala dr. Mirjana Ule. V \xc4\x8detrtem mandatnem obdobju od leta 2014 naprej ji predseduje prof. dr. Marija Be\xc5\xa1ter Roga\xc4\x8d. Komisija je bila in ostaja zelo dejavna na podro\xc4\x8dju informiranja in ozave\xc5\xa1\xc4\x8danja javnosti o vpra\xc5\xa1anjih \xc5\xbeensk v znanosti. Prispevala je tudi k zbiranju podatkov in analize stanja. Ena najpomembnej\xc5\xa1ih raziskav je bila akcija zbiranje podatkov in analiza pla\xc4\x8d v javnih raziskovalnih zavodih v obdobju 2001 do 2005. Ta raziskava se je nadaljevala z zbiranjem podatkov do leta 2009. Raziskava je potrdila neenakost med spoloma v javnih raziskovalnih zavodih v Sloveniji. Podobne akcije se \xc5\xa1e nadaljujejo, rezultate svojih raziskav pa Komisija objavlja na spletni strani ministrstva  in na javnih posvetih, ki jih zadnjih nekaj let na razli\xc4\x8dnih lokacijah organizirajo pred 8. marcem._NEWLINE_Komisija za \xc5\xbeenske v znanosti daje pripombe in dopolnitve na strate\xc5\xa1ke dokumente in pravne akte, ki vplivajo na izbolj\xc5\xa1anje polo\xc5\xbeaja znanstvenic v Sloveniji. Prizadeva si za sodelovanje z mediji, ki je ve\xc4\x8dinoma potekalo skozi aktivno medijsko pojavljanje \xc4\x8dlanic in \xc4\x8dlanov. Komisija pri svojem delu sodeluje z Javno agencijo za raziskovalno dejavnost Republike Slovenije (ARRS) v smeri odprave diskriminatornih dolo\xc4\x8dil pri pridobivanju sredstev za raziskovalno delo oziroma pri ocenjevanju prijaviteljev in prijaviteljic, ki so obi\xc4\x8dajno nastopili v primeru izrabe porodni\xc5\xa1kega oziroma materinskega dopusta. Rezultat skupnega sodelovanja je bilo sprejetje pravilnikov ARRS, ki dolo\xc4\x8dajo spolno ustrezno sestavo stalnih in ob\xc4\x8dasnih strokovnih teles. Tudi Ministrstvo, ki je imenovalo komisijo, upo\xc5\xa1teva na\xc4\x8delo enakopravnosti pri imenovanju svojih predstavnikov in predstavnic v razli\xc4\x8dna odlo\xc4\x8devalska telesa v znanosti. Zaradi navedenih ukrepov je trenutni dele\xc5\xbe \xc5\xbeensk v tovrstnih telesih bolj uravnote\xc5\xbeen kot v preteklosti. Ker pa kljub navedenemu pravilniki ne zadostujejo komisija na razli\xc4\x8dne na\xc4\x8dine spodbuja odziv \xc5\xbeensk in njihove prijave h kandidaturam za posamezne polo\xc5\xbeaje._NEWLINE_Komisijo za \xc5\xbeenske v znanosti posebno pozornost namenja tudi analizi podeljevanje dr\xc5\xbeavnih nagrad in priznanj v znanosti in tehnologiji in si prizadeva, da bi bilo le-to bolj uravnote\xc5\xbeeno. Tudi na tem podro\xc4\x8dju namre\xc4\x8d mo\xc4\x8dno primanjkujejo tako podeljene nagrade, kot tudi kandidature zanje.'